## 2.- Impactos ambientais severos.

Indica a mercantil promotora: “Ditas instalacións dispoñen de permiso de acceso á rede de distribución na SET SALAS 132 kV, subxacente do nó da rede de transporte FRIEIRA 220 kV.As instalacións de conexión están integradas pola LAT 132 kV SET PE TRAMONTANA (30/132 kV) – SET PE MISTRAL (30/132 kV) e a LAT 132 KV SET PE MISTRAL (30/132 kV)- SET SALAS 132 kV. Estas dúas liñas conforman a SOLUCIÓN DE EVACUACIÓN CONXUNTA DOS PARQUES EÓLICOS MISTRAL E TRAMONTANA, obxecto deste proxecto, e que evacuará a enerxía xerada polos citados parques eólicos ata o punto de conexión na subestación SET SALGAS 132 kV, propiedade da empresa distribuidora de enerxía eléctrica UFD DISTRIBUCIÓN DE ELECTRICIDADE, S.A., subxacente do nó da rede de transporte FRIEIRA 220 kV, e situada no concello de Muíños (Ourense)”. Segundo o Rexistro eólico de Galicia que se pode ver neste enlace: https://xuntasix.maps.arcgis.com/apps/webappviewer/index.html?id=4bae3fad95b6439bacef9d1a316765e9 , tanto os parques eólicos Tramontana como Mistral atópanse nunha fase de inicio. De todas formas, debérase someter a consulta pública para a avaliación ambiental conxunta e global a totalidade das infraestruturas deste Complexo industrial eólico. O contrario é restrinxir o dereito da cidadanía á participación pública na avaliación ambiental dos proxectos que como estes están estreitamente relacionados entre sí. Por outra banda, cómpre salientar que a delimitación das Áreas de Desarrollo Eólico (ADEs) do anterior enlace non coinciden coas do enlace que a seguir se indica do Inega:

O feito de que non coincidan as superficies das ADEs dá lugar a pensar que hai dous Plans Sectorias eólicos, polo que a Xunta de Galicia debe aclarar de inmedianto cales son os planos actuáis e vixentes. Por outra banda, tras a incorporacións ás ADEs das áreas de investigación e reserva as novas ADE resultantes desta incorporación non están xeoreferenciadas nin delitimadas topográficamente con un sistema de coordenadas XY, polo que xera moita inseguridade xurídica na cidadanía e indefensión para esta. Cómpre por tanto e sen demora, que o órgano substantivo, isto é, a Dirección Xeral de Planificación Enerxética e Recursos Naturais publique no DOG as ADEs actuáis. Así a Lei 8/2009, do 22 de decembro, pola que se regula o aproveitamento eólico en Galicia e créanse o canon eólico e o Fondo de Compensación Ambiental indica:

#### Disposición transitoria segunda. Áreas de desenvolvemento eólico.

- 1. En tanto non se modifique o Plan sectorial eólico de Galicia, considéranse áreas de desenvolvemento eólico as áreas de reserva e áreas de investigación, así como a franxa paralela a estas, previstas no Plan sectorial eólico de Galicia vixente.

Sen embargo, as ADE froito desa modificación e nova ampliación non foi publicada no DOG e tampouco estas están delimitadas nin xeoreferenciadas.

- F Vulneración normativa: **DECRETO 238/2020, do 29 de decembro, polo que se aproban as Directrices de paisaxe de Galicia. 4.2.4.3. Parques eólicos. DX.20.

Os proxectos mediante os cales se materialicen os parques eólicos atenderán ás seguintes directrices: As liñas de evacuación cara á rede de transporte planificaranse de forma conxunta co parque eólico, procurando buscar os mellores trazados, de acordo cos criterios sobre liñas eléctricas. Dentro das AEIP delimitadas no Catálogo das paisaxes de Galicia, estudarase a viabilidade de soterrar as liñas de evacuación. A liña de alta tensión parte da Subestación do parque eólico Tramontana (que non é obxecto deste proxecto, a pesar de que forma parte da infraestrutura) atravesa O Castriño, o regato do Carballo, o regato da Rousía no val fluvial de Santa Isabel e o rego dos Campelos. Baixa cara Laspedo para conectar coa subestación do parque eólico Mistral (que non é obxecto deste proxecto, a